ওম পুরীর মৃত্যু যে স্বাভাবিক নয় তা ময়না তদন্তের রিপোর্টেই জানা গিয়েছিল। কিন্তু এই মৃত্যু নিয়ে পাকিস্তানি সংবাদমাধ্যমে কিছু বিতর্কিত ব্যাখ্যা প্রকাশিত হয়েছে। সেখানে বলা হয়েছে যে এই মৃত্যু আসলে রাজনৈতিক ষড়যন্ত্র। সাম্প্রতিককালে মোদী সরকারের কয়েকটি পদক্ষেপের সমালোচনা করেছিলেন ওম পুরী। বিশেষ করে উরি হামলার সময় তাঁর কিছু মন্তব্য প্রবল সমালোচিত হয়েছিল সোশ্যাল মিডিয়ায়। 
সেই প্রসঙ্গটির সূত্র ধরেই পাকিস্তানি সংবাদমাধ্যম ওম পুরীর মৃত্যুর সঙ্গে রাজনীতির যোগসূত্র থাকতে পারে বলে মনে করে। এই ধরনের প্রতিবেদনের তীব্র নিন্দা করেছেন বিজেপি মুখপাত্র শায়না এন সি। তিনি বলেন, ‘প্রথমত ওম পুরী আমাদের জাতীয় গর্ব। তাঁর মৃত্যু নিয়ে ওদের মাথা ঘামানোর কোনও প্রয়োজন নেই। দ্বিতীয়ত, ওরা যদি সত্যিই এই ইস্যুটি নিয়ে ভাঙিয়ে খেতে চায় তবে যেন ঠিকঠাক তথ্য সংগ্রহ করে এবং এই ধরনের অপমানজনক অভিযোগ না করে।’ 
পাকিস্তানি সংবাদমাধ্যমের একাধিক প্রতিবেদনে লেখা হয়েছে যে মুখে বালিশ চাপা দিয়ে শ্বাসরোধ করে মারা হয়েছে ওম পুরীকে। অসমর্থিত সূত্র থেকে জানা গিয়েছে, পাকিস্তানের একটি প্রতিবেদনে নাকি এও লেখা হয়েছে যে সম্পূর্ণ নগ্ন অবস্থায় ওম পুরীর মৃতদেহটি উদ্ধার করা হয়। শুধু তাই নয়, মাথার পিছনে আঘাতের চিহ্নও ছিল। এছাড়া কয়েকটি প্রতিবেদনে বলা হয়েছে যে এবার খুন হতে চলেছেন সলমন খান ও ফাওয়াদ খান।     
আরও পড়ুন
মৃত্যু স্বাভাবিক নয়! কেন বার বার প্রিয়জনদের ফোন করেছিলেন ওম
স্বামীর মর্মান্তিক পরিণতির জন্য এই মহিলার দিকেই আঙুল তুলেছিলেন ওমের প্রথম স্ত্রী
ওম পুরী যে কেন্দ্রের মোদী সরকারের সমর্থক ছিলেন না, সেটা সকলেরই জানা। উরি আক্রমণ এবং পাকিস্তানি শিল্পীদের বয়কট নিয়ে সরব হয়েছিলেন তিনি। তার জন্য তাঁকে সোশ্যাল মিডিয়ায় কড়াভাবে সমালোচিতও হতে হয়। কিন্তু তা বলে ওম পুরীর মৃত্যু রাজনৈতিক ষড়যন্ত্র, এই ধরনের প্রতিবেদন প্রকাশ আপত্তিজনক শুধু নয়, কার্যত অন্যায়।